คู่สัญญาหมั้นไม่จำเป็นจะต้องเป็นแต่เฉพาะชายหรือหญิงเท่านั้น เพราะเหตุใด
a. ข้อตกลงไม่ผูกพันมารดาหญิง
b. ไม่ใช่พฤติการณ์ที่ฝ่ายหญิงต้องรับผิดชอบ
c. สินสอดไม่จำเป็นต้องส่งมอบในขณะทำสัญญา
d. กฎหมายใช้คำว่า “ฝ่ายชาย””ฝ่ายหญิง” บิดามารดาของชายหรือหญิง เข้ามาเป็นคู่สัญญาหมั้นได้
คำตอบที่ถูกต้องได้แก่ d.  เนื่องจาก คู่สัญญาหมั้นไม่จำเป็นจะต้องเป็นแต่เฉพาะชายหรือหญิงเท่านั้น เพราะกฎหมายใช้คำว่า “ฝ่ายชาย””ฝ่ายหญิง” บิดามารดาของชายหรือหญิง เข้ามาเป็นคู่สัญญาหมั้นได้

“บุคคลที่จะเป็นคู่สัญญาหมั้นมี 3 จำพวก”

1. ชายหญิงที่เป็นคู่หมั้น กรณีที่ชายหญิงหมั้นกันเอง โดยไม่มีบุคคลอื่นมาเกี่ยวข้อง

2. บิดามารดาของชายหญิงคู่หมั้นซึ่งเป็นคู่สัญญาหมั้น จะต้องเป็นการสมัครใจยินยอมพร้อมใจในการหมั้นด้วยกันทุกฝ่าย ดังนั้นหากเป็นกรณีที่ หญิงมิได้สมัครใจยินยอมด้วยในการที่บิดารับหมั้นชาย เมื่อหญิงนั้นตามชายอื่นไป ดังนี้หญิงและชายอื่นหาต้องรับผิดใช้ค่าทดแทนให้แก่ชายคู่หมั้นไม่

3. บุคคลผู้กระทำในฐานะเช่นบิดามารดาของชายหญิงคู่หมั้น

“สินสอด ป.พ.พ.มาตรา 1437 วรรคสาม” สินสอด เป็นทรัพย์สินซึ่งฝ่ายชายให้แก่บิดามารดา ผู้รับบุตรบุญธรรม หรือผู้ปกครองฝ่ายหญิง แล้วแต่กรณี เพื่อตอบแทนการที่หญิงยอมสมรส ถ้าไม่มีการสมรสโดยมีเหตุสำคัญอันเกิดแก่หญิง หรือโดยมีพฤติการณ์ซึ่ง ฝ่ายหญิงต้องรับผิดชอบ ทำให้ชายไม่สมควรหรือไม่อาจสมรสกับหญิงนั้น ฝ่ายชายเรียกสินสอดคืนได้

ลักษณะของทรัพย์ที่จะเป็นสินสอด” มี 3 ประการ คือ

1. ต้องเป็นทรัพย์สิน แต่สินสอดไม่จำเป็นต้องส่งมอบในขณะทำสัญญา จะตกลงให้กันในภายหลังก็ได้ (ต่างจากของหมั้น)

2. ต้องเป็นของฝ่ายชาย ให้แก่บิดามารดา ผู้รับบุตรบุญธรรมหรือ ผู้ปกครองของฝ่ายหญิง บุคคลอื่นนอกจากนี้ไม่มีสิทธิเรียกหรือรับสินสอด
“แต่หากบิดามารดาชายไปตกลงกับมารดาหญิงว่าจะให้เงิน 5,000 บาท แต่วันแต่งงานบิดามารดาชายกลับไปตกลงกับบิดาไม่ชอบด้วยกฎหมายของหญิงและกลับมอบเงินให้ 3,000 บาทแก่บิดาที่ไม่ชอบด้วยกฎหมายของหญิง ถือว่าข้อตกลงดังกล่าวไม่ผูกพันมารดาหญิง”

3. ให้เป็นการตอบแทนการที่หญิงยอมสมรส ไม่ใช่สัญญาให้โดยเสน่หา แต่เป็นสัญญาต่างตอบแทนชนิดหนึ่ง ดังนั้นหากชายตกลงจะให้สินสอดเพื่อตอบแทนการที่หญิงยอมสมรส ภายหลังชายผิดสัญญา มารดาหญิงมีสิทธิเรียกสินสอดตามข้อตกลง

ฝ่ายชายมีสิทธิเรียกสินสอดคืนได้ สองกรณี คือ

1. ถ้าไม่มีการสมรสเพราะมีเหตุสำคัญอันเกิดแก่หญิง หมายถึงเหตุที่กระทบกระเทือนถึงการสมรสที่จะมีต่อไปในภายภาคหน้า เช่น หญิงไปร่วมประเวณีกับชายอื่น เป็นต้น

2. ถ้าไม่มีการสมรสเพราะพฤติการณ์ที่ฝ่ายหญิงต้องรับผิดชอบ
“ชายหรือหญิง ตายก่อนจดทะเบียนสมรส ฝ่ายชายไม่มีสิทธิเรียกคืน เพราะไม่ใช่พฤติการณ์ที่ฝ่ายหญิงต้องรับผิดชอบ ส่วนอายุความเรียกคืนสินสอด ใช้อายุความ 10 ปี ตาม มาตรา 193/30 “
ประมวลกฎหมายแพ่งและพาณิชย์